Tretten dager

*** Tretten dager*** (originaltittel: *Thirteen Days*) er en historisk film fra 2000 regissert av Roger Donaldson om Cubakrisen i 1962 sett fra et amerikansk perspektiv.

De aller fleste scenene foregår i Det hvite hus og handler om beslutningsprosessen når president John F. Kennedy og hans bror Robert kommer i konfrontasjon med militæret. De militære lederne ønsker en invasjon på Cuba som en reaksjon på at Sovjetunionen har installert missiler på Cuba. Filmen handler ikke så mye om den kalde krigen mellom supermaktene som om konflikten mellom sivile og militære myndigheter over hvilken strategi som skal velges. Filmen er lagt opp slik at mye av handlingen ses gjennom Kenneth O'Donnells øyne, en rådgiver i Det hvite hus. O'Donnell fremstilles av Kevin Costner.

## Handling
I oktober 1962 avslører amerikansk overvåking at Sovjetunionen er i ferd med å plassere ballistiske missiler på Cuba. President John F. Kennedy (spilt av Bruce Greenwood) og hans rådgivere ønsker å komme med en handlingsplan for å hindre dette. Kennedy er fast bestemt på å vise at USA ikke vil tillate denne aktiviteten på Cuba, og de planlegger en invasjon av Cuba. Kennedy er motvillig til å invadere Cuba fordi dette kanskje kan føre til at Sovjet rykker frem mot Berlin.

Kennedy-administrasjonen forsøker å finne en løsning som kan fjerne alle de sovjetiske rakettene, men unngå full krig. De avviser en blokade, ettersom dette formelt blir sett på som en krigshandling. Men de kunngjør at de amerikanske styrkene skal stoppe alle skip som kommer inn i kubansk farvann, og inspisere dem for å bekrefte at de ikke inneholder våpen ment for Cuba. Den amerikanske administrasjonen fortsetter å bestille fotografier fra spion-fly, og en av Kennedys rådgivere, Kenny O'Donnell (spilt av Kevin Costner) tar kontakt med pilotene for å sikre at pilotene ikke rapporterer om det hvis de opplever å bli skutt mot. For hvis amerikanske fly blir skutt ned, så kommer amerikanerne til å måtte gjengjelde direkte mot Sovjet.

John A. Scali, en reporter for ABC News, blir kontaktet av en sovjetisk "utsending" Aleksandr Fomin. Gjennom denne kommunikasjonsmetoden tilbyr sovjeterne å fjerne missilene i bytte mot offentlige forsikringer fra USA om at amerikanske aldri kommer til å invadere Cuba. En lang melding i samme tone som den uformelle kommunikasjonen gjennom Fomin, tilsynelatende skrevet personlig av den sovjetiske statsministeren Nikita Khrusjtsjov, mottas også. Men president Kennedy godkjenner angrep og invasjon av Cuba. Et amerikansk rekognoseringsfly sendes over Cuba for å samle etterretning i forkant av angrepet, men blir skutt ned og piloten dør.

Kennedy gjør et siste forsøk på å unngå full krig ved å sende sin bror, Robert F. Kennedy (spilt av Steven Culp) for å møte en sovjetisk ambassadør, Anatoly Dobrynin, fredag ​​kveld bare noen få dager før det planlagte angrepet mot Cuba. Kennedy gjentar kravet om at sovjeterne må fjerne alle deres missiler fra Cuba, og til gjengjeld lover amerikanere å ikke invadere eller hjelpe til med invasjonen av Cuba. Dobrynin insisterer på at USA også må fjerne alle de amerikanske missiler fra Tyrkia, på grensen til Sovjetunionen. Men Kennedy mener at en slik Quid pro quo ikke er gjennomførbart.

## Rolleliste

* Bruce Greenwood som president John F. Kennedy
* Kevin Costner som Kenneth O'Donnell
* Dylan Baker som forsvarsminister Robert McNamara
* Steven Culp som justisminister Robert F. Kennedy
* Bill Smitrovich som Chairman of the Joint Chiefs of Staff, Maxwell D. Taylor

## Trivia
* *Thirteen Days* er den andre filmen om president Kennedy der Kevin Costner spiller en viktig rolle (den første var *[[JFK (film)|JFK]]*). Det er også den andre der Steven Culp spiller Robert Kennedy. Den første var *[[Norma Jean & Marilyn]]*.
* Christopher Lawford (sønn av Peter Lawford), som spilte US Navy Commander William Ecker, er nevø av John F. Kennedy.

## Se også
* *[[The Missiles of October]]*, en annen film om Cubakrisen
* *[[Tretten dager (bok)|Tretten dager]]*, Robert Kennedys egne memoarer om krisen

## Eksterne lenker
* 
* "''Thirteen Days'' på 145 minutter" &ndash; kommentarer ved Ernest R. May, professor ved Harvard, som skrev boken filmen var basert på, om filmens nøyaktighet